OzLabs/hebrew-wiki-articles huggingface dataset:
יחסי יוון–שווייץ

יחסי יוון-שווייץ הם יחסי החוץ בין יוון לבין שווייץ. שתי המדינות כוננו יחסים דיפלומטיים בשנת 1830. שווייץ פתחה את הקונסוליה שלה ביוון ב-1865.

== היסטוריה ==
ליוון ושווייץ יש מסורת ארוכה של יחסים. במהלך קונגרס וינה ב-1815, יואניס קפודיסטריאס, יליד קורפו בשירות אלכסנדר הראשון, קיסר רוסיה, הבטיח את האחדות, העצמאות והנייטרליות של השווייצרים, בערבותן הרשמית של המעצמות הגדולות, והיה שותף פעיל לניסוח ולאישור חוקה חדשה עבור 19 הקנטונים שהרכיבו את שווייץ.<ref name="Bilateral">[http://www.eda.admin.ch/eda/en/home/reps/eur/vgrc/bilgri.html Swiss Federal Department of Foreign Affairs-Bilateral Relations] accessed 11 April 2009</ref> בשנת 1816, הוא הפך לאזרח הכבוד הראשון של העיר לוזאן<ref>[http://www.cse-initiative.eu/spip.php?article39 Ioannis Capodistrias, guardian angel of independence of the Vaud], Capodistrias-Spinelli-Europe, 27 September 2009</ref> וב-1827 מונה למושל הראשון של הרפובליקה ההלנית הראשונה. שווייץ הייתה אחת מהמדינות שתמכו בהקמת המדינה היוונית בשנת 1830. שני שווייצרים ילידי ז'נבה מילאו תפקידים חשובים בממלכת יוון: ז'אן-גבריאל איינארד בתור אחד המייסדים של הבנק הלאומי של יוון (1842) ולואי-אנדרה גוס היה מעורב במאבק במגפה של 1827, והיה מפקד הצי היווני.

במהלך מלחמת העולם השנייה, שווייץ ייצגה את האינטרסים של מדינות רבות ביוון הכבושה ותמכה באוכלוסייה האזרחית. במהלך שלטון החונטה הצבאית ביוון, מצאו אנשי אופוזיציה רבים מקלט בשווייץ. הוועדה השווייצרית להשבת הדמוקרטיה ביוון הוקמה בברן בשנת 1967.

ליוון ושווייץ יש מספר הסכמים בין שתי המדינות, בעיקר בהתמודדות עם מסחר.<ref>See [http://www.mfa.gr/www.mfa.gr/en-US/Policy/Geographic+Regions/Europe/Relationships+with+other+countries/Switzerland/TREATIES+WITH+SWISS.htm Greek Ministry of Foreign Affairs, list of treaties] for the full list. Accessed 11 April 2009</ref> חלק עיקרי בהסכמים בין המדינות מתמודד עם ביטוח לאומי, הימנעות של כפל מס בגין מס הכנסה.<ref name="Ministry">[http://www.mfa.gr/www.mfa.gr/en-US/Policy/Geographic+Regions/Europe/Relationships+with+other+countries/Switzerland/ Greek Ministry of Foreign Affairs] accessed 11 April 2009</ref>

== יחסי סחר ==
מאזן הסחר בין יוון לשווייץ הוא בדרך כלל לטובת שווייץ, כאשר ליוון יש גירעון סחר מתמיד. בין 2006 ו-2007, שווייצרי היצוא ליוון עלה 12.9%, בעוד היצוא היווני לשווייץ עלה ב-26.4%.<ref name="Key facts">[http://www.eda.admin.ch/eda/en/home/reps/eur/vgrc/stagri.html Swiss Federal Department of Foreign Affairs-Key Data for the Hellenic Republic] accessed 11 April 2009</ref> המוצרים השווייצריים העיקריים המיובאים ליוון הם תרופות וציוד רפואי, שעונים ושאר מוצרי יוקרה, מכונות, טכנולוגיות, מוצרים, ציוד אלקטרוני, וגם סוגים מסוימים של מזון. המוצרים היוונים העיקריים המיובאים לשווייץ הם מזון ומשקאות, כימיקלים, חומרי בנייה, וטקסטיל. ישנם כ-48 חברות שווייצריות ביוון אשר מעסיקות כ-10,000 אנשים ביוון. בערך 300,000 שווייצרים נופשים ביוון בכל שנה.

== אוכלוסייה זרה ==
כ-11,000 יוונים חיים בשווייץ, כאשר כ-7,000 מהם חיים בציריך. ברוב הערים הגדולות בשווייץ קיימות אגודה או קהילה יוונית. בשנת 2008 חיו 2,921 שווייצרים ביוון.

== נציגויות דיפלומטיות ==
יוון מחזיקה בשווייץ שגרירות בברן, ו-3 קונסוליות בז'נבה, לוגאנו וציריך. מאידך, שווייץ מחזיקה ביוון שגרירות באתונה, ו-4 קונסוליות בקורפו, פטראס, רודוס וסלוניקי.

==קישורים חיצוניים==

== הערות שוליים ==
הטיית העיגון

הַטָּיַית הָעִיגּוּן היא אחת מההטיות הקוגניטיביות שיוצרות אצל בני אדם דפוס התנהגותי שיטתי לא רציונלי בתפיסתם ובשיפוטם של דברים. ההטיה באה לידי ביטוי כאשר פרט מידע שקשור לקבלת ההחלטה נאמר/נשמע בסמוך אליה. ההטיה תגרום לכך שיעלה יתרונה של אחת החלופות אף אם אין לכך סיבה רציונלית כגון שידוע כי אותו פרט אינו נכון. ייתכנו מקרים שההטיה תתקיים אף שאותו פרט אינו קשור לקבלת ההחלטה.

== סקירת ההטיה ==

ההטיה נתגלתה על ידי הפרופסור עמוס טברסקי ועמיתו הפרופסור דניאל כהנמן שעסקו בחקר ההטיות הקוגניטיביות של מוחנו. במחקרם גילו שכאשר נותנים לאדם פרט מידע שקשור לקבלת ההחלטה, גם אם הוא יודע שהנתון אינו נכון, דעתו מוטה כשהוא נותן את דעתו על העובדות בעניין. לדוגמה, אם לקבוצה אחת אמרו שקנדי בזמן הירצחו היה בן 38 ולאחרת אמרו שהוא היה בן 55, כשיצטרכו לתת את דעתם בעניין, הקבוצה שקיבלה את הנתון הגבוה יותר תיתן תשובה גדולה יותר בממוצע.

== הסבר ההטיה ==
הפרופסור עמוס טברסקי סבר שהעיגון משמש כנקודת מוצא שהאדם מתקן אותה לכיוון הערך המבוקש באמצעות "תזוזה" מנטלית, ומכיוון שהתזוזה נעשית באופן טיפוסי כלפי הערך, היא נוטה להסתיים בטרם עת, משום שאנשים נעצרים בשלב שאינם בטוחים שעליהם להמשיך ולהתקדם. על מנת להמחיש את הרעיון הציעו החוקרים ניסוי מחשבתי שבו מוטל על אדם לרשום על כל אחד משני דפים קו עד אמצעו, הסתברות גבוהה ששני הקווים לא ישלימו אחד את השני, הסיבה לכך היא שאנשים לא ייכנסו לטווח אי-הוודאות כשהם אינם בטוחים בכך.

עמיתו הפרופסור דניאל כהנמן דגל יותר בהסבר האסוציאטיבי, שכאשר מוחנו שומע נתון כלשהו הוא מפתח אסוציאציות באותו עניין, ובהמשך מושפע מהן. לדוגמה, מי שידבר על חורף/קיץ יוכל לאחר מכן לזהות מילים שקשורות אליהם בקלות רבה יותר, כך גם מי שיציינו בפניו גיל מבוגר, מוחו יפתח אסוציאציות באותו עניין ואף לפעמים גם כלפי אותו אדם, ולכן אומדנו לאחר מכן יהיה יותר גבוה. ולכן ההטיה יכולה לחול גם במקרים שבהם הנתון הראשוני אינו קשור לקבלת ההחלטה, כגון זריקת קובייה שמשפיעה על בחירת מספר לאחר מכן.

== הצעת מחיר ==
העיגון יכול להטעות גם בקניית מוצר, כאשר ההצעה הראשונית תיתפס כמחיר הלגיטימי וההצעה השנייה היא זו שתהיה יותר יקרה/זולה. ההטיה יכולה לבוא לידי ביטוי כאשר הצעת מחיר ראשונית במכרז תתן את הרושם לגבי שוויו של הדבר המוצע.

אין פתרון מגובש להתגברות על ההטיה, אך עצם הידיעה עליה מסייעת לא לתת חשיבות מרבית לעוגן המתחיל את האומדן.

== לקריאה נוספת ==
* דניאל כהנמן, לחשוב מהר, לחשוב לאט, מטר, כנרת, 2011
* [https://kotar.cet.ac.il/KotarApp/Index/Chapter.aspx?nBookID=96060823&nTocEntryID=96063862 הפסיכולוגיה של השקר ושיטות לחשיפתו], הוצאת בר-אילן,
*ורדה ליברמן, עמוס טברסקי. חשיבה ביקורתית, שיקולים סטטיסטיים ושיפוט אינטואיטיבי, האוניברסיטה הפתוחה

==קישורים חיצוניים==
* ליאור יפה וד״ר אביתר מתניה, [https://sectech.tau.ac.il/sites/sectech.tau.ac.il/files/אפקט%20העיגון%20ליאור%20יפה%20אביתר%20מתניה.pdf אפקט העיגון כהטיה יסודית במחקר מודיעין]

*
קטגוריה:טעויות
קטגוריה:קבלת החלטות
קטגוריה:דניאל כהנמן
להב אור

להב אור היא מערכת הגנה אווירית אקטיבית ניידת מבוססת לייזר ליירוט רחפנים ובלוני תבערה ונפץ שפותחה ומיוצרת בישראל. המערכת פותחה על ידי חברה ייעודית בשם "אופטידיפנס", בסיוע משמר הגבול, מפא"ת, צה"ל וגופים ביטחוניים אזרחיים כגון אלביט מערכות. המערכת החלה בניסוי מבצעי בחודש פברואר 2020 והצליחה ליירט כ-90% מבלוני הנפץ בגזרה בה הופעלה.

עקרון הפעולה של מערכת "להב אור" מבוסס על איתור המטרה והשמדתה באמצעות לייזר רב-עוצמה. המערכת סורקת את הגזרה ומאתרת איומים, וממנה המידע עובר למערכת שליטה ובקרה לצורכי זיהוי וסיווג. אחרי שהמטרה סווגה כאיום על ידי המפעיל, המערכת ננעלת עליה ומכוונת לעברה קרן לייזר שמשמידה אותה.

ב-19 באוגוסט 2020, המערכת זיהתה ויירטה 32 בלוני תבערה ונפץ.

== ראו גם ==
* מגן אור
* הגנה אווירית
* העימותים בגבול ישראל–רצועת עזה (2018–2021)
* בלון נפץ

== הערות שוליים ==

קטגוריה:אמצעי לחימה ישראליים
קטגוריה:ישראל: המצאות
קטגוריה:מערכות הגנה אווירית ישראליות
קטגוריה:אמצעי לחימה מבוססי לייזר
תמונת חילוץ הנערה באסון מעלות

תמונת חילוץ הנערה באסון מעלות היא צילום עיתונות שצילם ישראל סימיונסקי, בשנת 1974, המתאר את נשיאת אחת מניצולות הפיגוע במעלות בידי חייל. לימים נודע שהמחלץ היה אחיה של הניצולה, שלבש מדי צה"ל כדי שיורשה להיכנס לזירת האירוע.

הנערה, ציפי מימון (לימים בוכריס), הייתה אז בת 15, תלמידת כיתה ט' בבית הספר התיכון בצפת. היא הייתה אחת מבני הערובה שהיו במתחם בית הספר במעלות. אחיה הגיע למעלות כמו כל המשפחות של התלמידים בני הערובה כדי להיות קרובים לזירת האירוע. בנסיעה מצפת למעלות הוא אסף טרמפ חייל צה"ל. בהגיעו למקום האירוע ניסה האח להתקרב למבנה בית הספר שבו שהו המחבלים ובני הערובה, אך לא הורשה להיכנס על ידי כוחות הביטחון. הוא ביקש מהחייל את חולצתו ולבש אותה, וכך הצליח להיכנס במסווה של חייל.

בזמן שחיילי סיירת מטכ"ל פרצו למבנה בית הספר, האח המתין למטה. המחבלים ירו על הקיר ופתחו בו חור ענק שהפריד בין שתי הכיתות. חלק מהתלמידים התחילו לברוח ולקפוץ מהחלונות. מחבל שעמד ליד החלון ירה בילדים ואז נפגע מכדור שירה אחד הצלפים, הוא נפצע ונפל על הנערה. כתמי הדם על מכנסי הנערה הנראים בצילום הם של המחבל הפצוע. הנערה קפצה מהחלון, היא נפצעה ברגליים, בגב, ביד ובעין. למטה המתין אחיה שנשא אותה אל מחוץ למתחם בית הספר, והם תועדו על ידי הצלם ישראל סימיונסקי, שעבד אז בסוכנות הצילום ישראל סאן.

הצילום זכה לפרסום רב והוא אחד הצילומים הבולטים המסמלים את פיגועי הטרור במדינת ישראל. מיקי קרצמן אמר שמה שמייחד את התמונה הוא השילוב שבין הקורבן והגיבור המופיעים בצילום, שניהם בהבעות של מאמץ וכאב. הגיבור לבוש מדים, נושא את הנערה הפצועה, והיא כאילו מחקה את תנועת ידיו. רועי כץ אמר כי גדולתו של הצילום היא בכך שהצלם הצליח לתעד ולבטא את הזוועה בלי שצילם את הזוועה עצמה שהתרחשה בתוך מתחם בית הספר שבו בוצע הטבח.

הצילום זכה במקום הראשון בתחרות "התצלום שלי" של עיתון מעריב, בפער עצום לעומת שאר הצילומים שהשתתפו בתחרות.

== ראו גם ==
* הפיגוע במעלות

==קישורים חיצוניים==
* 
* [https://omny.fm/shows/tel-aviv-radio/9414e584-5596-4832-b6b1-a9e200d4a575?in_playlist=tel-aviv-radio!playlist-4 פוטו אייקון עם מיקי קרצמן ורועי כ"ץ - אייקון, דם והרטוריקה הלאומית] (עם התמונה), 17 בנובמבר 2016
* 
* 
* [https://www.israelhayom.co.il/article/256111 האמא ניצלה באסון מעלות - הבן סיים קורס קצינים], ישראל היום, 4 בפברואר 2015

== הערות שוליים==

קטגוריה:תצלומים בישראל
מעלות
מעלות
קטגוריה:תצלומי נשים
קטגוריה:הפיגוע במעלות
ישראל סימיונסקי

ישראל סימיונסקי (1934 – 26 בפברואר 2007) היה צלם עיתונות ישראלי.

==ביוגרפיה==
נולד בבוקרשט בירת רומניה, בנם של טוביה ואמליה סימיונסקו. בשנת 1950 עלה לארץ ישראל והתיישב בחולון.

למד צילום עיתונות מחוץ לישראל. עבד בסוכנות הצילום ישראל סאן עד 1979 שסיפקה מאות מהצילומים שלו לעיתונים מעריב ודבר. מאז עבד בסוכנות הצילום "י.פ.פ.א." (IPPA) ולאחר מכן בשבועון "העולם הזה". כמו כן עבד במקומונים של ידיעות אחרונות.

אחד מצילומיו המפורסמים הוא תמונת חילוץ הנערה באסון מעלות, בשנת 1974.

התגורר בחולון, היה נשוי לפנינה ואב לשלושה. בנו אריק טלמור המשיך את דרכו של אביו ועוסק בצילום.

נפטר בשנת 2007, ונקבר בבית הקברות ירקון.

צילומיו של סימיונסקי שצולמו עבור סוכנות י.פ.פ.א נכללים באוסף דן הדני שנמסר בשנת 2016 לספרייה הלאומית.

== מקצת מהצילומים של אנשים ואירועים מפורסמים ==
* [https://twitter.com/nlisrael/status/884371420909903872?lang=fa נשיא המדינה הרצוג עם עמיר פרץ]
* [https://www.israelhayom.co.il/article/708443 ג'ון דמניוק]
* [https://www.israelhayom.co.il/article/545641 ש"י עגנון]
* [https://www.facebook.com/NationalLibraryIsrael/photos/a.125129110866802/1519377818108584/?type=1&theater אידה נודל הגיעה ארצה עם פרס ושמיר]
* [https://il.bidspirit.com/ui/lotPage/source/catalog/auction/4717/lot/134401/תצלום-של-קבוצת-מכבי-תל-אביב-בהקפת?lang=he הקפת אליפות של מכבי תל אביב בכדורגל 1977]
* [https://www.facebook.com/SmadarShirOfficial/posts/684407941747856/ מרים ילן-שטקליס וסמדר שיר]
* 
* [https://www.facebook.com/NationalLibraryIsrael/posts/1279477582098610/ נתן שרנסקי אשתו אביטל ופרס לאחר עלייתו ארצה]
* [https://www.israelhayom.co.il/article/174143 יונה וולך]
* [https://www.google.com/imgres?imgurl=https%3A%2F%2Fwww.infocenters.co.il%2Fyadyaari%2Fmultimedia%2Fimages%2F%D7%25A6%25D7%2599%25D7%259C%25D7%2595%25D7%259E%25D7%2599%2520%25D7%25A2%25D7%259C%2520%25D7%2594%25D7%259E%25D7%25A9%25D7%259E%25D7%25A8%2F26%2F13.26.123%2F(5)13.26.123.jpg&imgrefurl=https%3A%2F%2Fwww.infocenters.co.il%2Fyadyaari%2Fnotebook_ext.asp%3Fbook%3D158829%26lang%3Dheb%26site%3Dyadyaari&tbnid=MdvNxxLzUR--8M&vet=10CCkQMyh3ahcKEwiYlZzrhcPnAhUAAAAAHQAAAAAQAg..i&docid=S8h9lYY5kLIh1M&w=634&h=450&q=%22ישראל%20סימיונסקי%22&ved=0CCkQMyh3ahcKEwiYlZzrhcPnAhUAAAAAHQAAAAAQAg גד יעקבי]
* [https://www.pc.co.il/featured/270841/ עפרה חזה, גילה אלמגור ושרת הבריאות שושנה ארבלי-אלמוזנינו]
* [https://www.kedem-auctions.com/he/product/אוסף-תצלומים-–-צהל-בשטחי-יהודה-שומרון/ אוסף תצלומים של צהל בשטחי יהודה שומרון שנות ה-60 וה-70]
* [https://musaf-shabbat.com/2017/08/31/הסופר-הראשון-שכתב-בישראלית-אריאל/ יעקב שבתאי]
* 

==קישורים חיצוניים==

* 
* 
* [https://he.billiongraves.international/grave/ישראל-סימיונסקי/16781419 קברו]

==הערות שוליים==

קטגוריה:צלמי עיתונות ישראלים
קטגוריה:חולון: אישים
קטגוריה:אישים הקבורים בבית הקברות ירקון
קטגוריה:ישראלים ילידי רומניה
קטגוריה:עולים בשנות ה-1950
קטגוריה:ישראלים שנולדו ב-1934
קטגוריה:ישראלים שנפטרו ב-2007
ישפית זהובה

ישפית זהובה (שם מדעי: Caloplaca aurantia) היא חזזית קרומית מהמשפחה Teloschistaceae הנפוצה באסיה, אירופה וכל יבשות אמריקה, על סלעים, אבנים ומבנים מלאכותיים. הפטריה יוצרת סימביוזה עם ירוקיות מסוג טרבוקסיה. היא מהווה מין טיפוסי לקבוצת C. aurantia בסוג ישפית, המאופיין בנבגים דמויי לימון.

== תיאור ==
גוף החזזית, התאלוס, קרומי והדוק למסד, לרוב ימצאו כמה מושבות בשכנות. המושבות מעוגלות, קוטרן הוא עד כ-12 ס"מ, כולל היקף העשוי אונות באורך 2–6 מ"מ וברוחב 1–3 מ"מ, אשר לרוב שטוחות על פני המסד. צבעו נע בין צהוב-לבן לכתום כהה, כאשר המרכז מעט בהיר מהאונות הודות לכיסוי קמחי קל. מבני פרי בצורת אפותציות מצויים רק במרכז התאלוס ומספרם רב, צבעם כהה מצבע התאלוס.

מבחן-כתם של התאלוס וגופי הפרי נותן תגובה חיובית עם אשלגן הידרוקסידי בצבע ארגמן.

החזזית נפוצה על אבנים גירניים ועל חומרי בניין מלאכותיים, כגון בטון, לרוב במקומות שטופי שמש.

== כמדד זיהום ==
ישפית זהובה עמידה לזיהום וממשיכה להתקיים גם כשסביבתה הטבעית נעשית מזוהמת, ויכולה לקלוט ולצבור מתכות כבדות מסביבתה בלי להינזק. לכן, היא יכולה להוות מדד ביולוגי לכמות והרכב זיהום האוויר לאורך זמן בעזרת דיגום חוזר של חזזיות טבעיות הגדלות באזורים מיושבים.

== בישראל ==
ישפית זהובה היא אחת החזזיות הנפוצות ביותר בכל אזורי ישראל.

==קישורים חיצוניים==

== הערות שוליים ==

קטגוריה:חזזיות
קטגוריה:פטריות שק
קטגוריה:ארץ ישראל: פטריות
מפרשית מרושתת

מפרשית מרושתת (שם מדעי: Ramalina lacera) היא חזזית שיחנית מהמשפחה Ramalinaceae, הנפוצה באירופה, באסיה (הן בחלקה הממוזג והן בחלקה הטרופי), באפריקה (כולל מדגסקר) באמריקה הצפונית ובמקסיקו. הפטריה יוצרת סימביוזה עם ירוקיות מהסוג טרבוקסיה, וגדלה על עצים, על פי רוב.

== תיאור ==
גוף החזזית (התאלוס) שיחני, רוחבו מגיע עד כ-8 ס"מ, צבעו ירוק עד צהוב חיוור, והוא מתאפיין בענפים רחבים, שטוחים ומסתעפים. לענפים טקסטורה רשתית, רוחבם עד כ-1.3 ס"מ, והם מגיעים עד לכ-3 ס"מ מעל פני המסד. החזזית בעלת סורדיות, אך גופי פרי נדירים מאד.

במבחן-כתם של החזזית כל התגובות שליליות.

החזזית גדלה לרוב על עצים, לפעמים גם על אבנים.

== כמדד לזיהום ==
מפרשית מרושתת רגישה לזיהום, ועל כן יכולה לשמש כמדד ביולוגי לזיהום אוויר, בהתאם לחיוניות התאלוס.

== בישראל ==
החזזית נפוצה בחלקה הים-תיכוני והסהרו-ערבי של ישראל.

==קישורים חיצוניים==

== הערות שוליים ==

קטגוריה:חזזיות
קטגוריה:פטריות שק
קטגוריה:ארץ ישראל: פטריות
המנון ניקרגואה

שלום לך, ניקרגואה (באנגלית: Salve a ti, Nicaragua) הוא ההמנון הלאומי של ניקרגואה, הוא נכתב בידי סלומון איברה מיורגה, והולחן על ידי Ernesto o Anselmo Castinove בשיתוף פעולה עם Luis A. Delgadillo ההמנון התקבל בשנת 1939 ואומץ רשמית ב-25 באוגוסט 1971.

==היסטוריה==
הלחן מתוארך למאה ה-18 בו שימשה כהמנונה של הפרובינציה הספרדית. לאחר מכן במהלך שנות העצמאות הראשונות הוא שימש להצדעה לחברי בית המשפט העליון של ניקרגואה שהייתה חבירה אז בהפרובינציות המאוחדות של מרכז אמריקה

ההמנון הוחלף לאחר מכן שלושה פעמי במהלך תקופות מהפיכות והפיכות פוליטיות, אבל הוחזר ב-23 באפריל 1918, אחר כישלון המהפיכה הליברלית האחרונה, תחרות נפתחה לקהל לבחירת מילים חדשות להמנון. בתנאי כי המילים יכולות להזכיר רק שלום ועבודה, שכן המדינה בדיוק סיימה מלחמת אזרחים. כתוצאה מכך ההמנון של מדינת ניקרגואה הוא ההמנון היחיד באמריקה הלטינית המדבר על שלום במקום מלחמה.

הממשלה השמרנית החדשה, הפרו-ספרדית, העניקה במהירות את הפרס הראשון לסלומון איברה מיורגה, מורה ופזמונאי תושב ניקרגואה, והחליף את "Hermosa Soberana" (יופי וריבונות) הלוחמני יותר, שיר לכת צבאי אנטי ספרדי שנראה כמבוכה במדינה עם שורשים ספרדים עמוקים. עם זאת, "Hermosa Soberana" אומץ על ידי המפלגה הליברלית (ספרדית: Partido Liberal) כהמנון הפרטיזנים שלה משנת 1927 ועד ימינו.
==מילות ההמנון==
{| cellpadding="5" align="center"
|-
! תרגום לעברית !! ספרדית
|-
| <poem>:שלום לך ניקרגואה!
:על אדמתך קול התותח ישאג לא עוד,
:גם דם אחים לא יכתים
:דגלך המפואר רב הצבעים.

:תני לשלום להאיר יפה בשמיך,
:ושום דבר לא מעמעם את תהילתך האלמותית,
:כי העבודה היא זרי הדפנה שלך
:והכבוד הוא סמל הניצחון שלך!

</poem>
| dir="ltr" | <poem>:Salve a ti, Nicaragua! En tu suelo,
ya no ruge la voz del cañón,
ni se tiñe con sangre de hermanos
tu glorioso pendón bicolor.

Brille hermosa la paz en tu cielo,
nada empañe tu gloria inmortal,
¡qué el trabajo es tu digno laurel
y el honor es tu enseña triunfal!
</poem>
|}

==קישורים חיצוניים==

* [http://nationalanthems.me/nicaragua-salve-a-ti-nicaragua/| מידע וקישורים על ההמנון]

ניקרגואה
קטגוריה:ניקרגואה: סמלים לאומיים
חורבת צונם

חורבת צונם או חורבת (א-)צֻוַּאנה (בערבית: אבן צור) המכונה גם העיר האבודה היא אתר ארכאולוגי השוכן בגליל העליון, 6 ק"מ צפונית למעלות-תרשיחא, בין היישובים אבן מנחם וגורנות הגליל.

באתר חורבות של עיר ביזנטית ששטחה כ-15 דונם, בהן בניינים נפולים, בית בד, בורות מים, חצובים בעלי קשתות, קברים, שברי עמודים, שרידי מסגד ממלוכי וחרסים מהתקופה הרומית.

בשנות ה-50 נסקר האתר על ידי יוחנן אהרוני, שמצא כי המקום היה מיושב מהתקופה הרומית ועד התקופה המוסלמית המוקדמת.

האתר מהווה מוקד משיכה למטיילים, וב-2020 האתר אמור להיכנס לתוכנית העבודה של קק"ל, אך הוא צפוי להישאר "צנוע ואינטימי". מרבית האתר מכוסה בחורש המורכב בעיקר מעצי אלון התולע וער אציל. בנוסף, באתר שלולית חורף המאכלסת סוגים שונים של דו-חיים.

== קישורים חיצוניים ==
* 
* מרדכי אביעם ודינה שלם, "העיר האבודה בחורבת צונם", עת-מול 285 (דצמבר 2023), עמ' 30-33.

== הערות שוליים ==

קטגוריה:הגליל העליון: אתרים ארכאולוגיים
יחסי דרום אפריקה – צרפת

יחסי צרפת-דרום אפריקה הם יחסים הדיפלומטיים בין צרפת לבין דרום אפריקה.

== היסטוריה ==
בין 1961 ל-1974 הייתה צרפת ספקית הנשק הגדולה ביותר של דרום אפריקה. צרפת ניתקה את היחסים הדיפלומטיים עם דרום אפריקה בשנת 1981, וכוננה מחדש את היחסים בשנת 1992<ref name="AldenMartin2003"></ref> שתי המדינות חברות ב-G20 והאו"ם. לשתי המדינות קשרים כלכליים חזקים; צרפת הייתה היבואנית התשיעית בגודלה בדרום אפריקה נכון לשנת 2015.<ref></ref>

== שיתוף פעולה ביטחוני ==
עד שנות ה-80 של המאה ה-20 צרפת קיימה יחסים קרובים עם המשטר הגזעני בדרום אפריקה, ומכרה לו מטוסי קרב מסדרת מיראז', מסוקים, כלי רכב משוריינים, צוללות, פריגטות ומערכות טילי קרקע-אוויר, בזמן שהיא הייתה מעורבת צבאית בכמה סכסוכים אזוריים.

== נציגויות דיפלומטיות ==
דרום אפריקה מחזיקה בצרפת שגרירות בפריז, ו-2 קונסוליות בליל ורן. מאידך, צרפת מחזיקה בדרום אפריקה שגרירות בפרטוריה, ו-5 קונסוליות בקייפטאון, דרבן, איסט לונדון, יוהנסבורג ופורט אליזבת.

== קישורים חיצוניים ==

== הערות שוליים ==
יחסי דרום אפריקה – רוסיה

יחסי דרום אפריקה–רוסיה הם יחסי החוץ בין רוסיה לדרום אפריקה. יחסים דיפלומטיים מלאים כוננו בין שתי המדינות ב-28 בפברואר 1992. לרוסיה יש שגרירות בפרטוריה וקונסוליה כללית בקייפטאון. לדרום אפריקה יש שגרירות במוסקבה. שתי המדינות חברות גם ב-BRICS.

== היסטוריה ==
בשנת 1896 כוננה טרנסוואל יחסים דיפלומטיים עם האימפריה הרוסית. מלחמת הבורים סוקרה בהרחבה על ידי התקשורת הרוסית, ופורסמו ספרים, מאמרים, מחזות, עלונים ושירים רבים על המלחמה, בדרך כלל עם נטייה פרו-בוראית בולטת. סופר רוסי אחד התלונן: "לאן שלא תלך בימינו אתה שומע את אותו הסיפור - הבורים, הבורים ורק הבורים". ההמנון הלאומי של טרנסוואל טרנסוואל, טרנסוואל, ארצי נוגן לעיתים קרובות על ידי תזמורות רוסיות, ארגונים הוקמו כדי לאסוף תרומות לטובת טרנסוואל, ושירותי הכנסייה העלו תפילות למפלה בריטית. בסדרות עיתונים ורומנים הוצגו אנשי הקומנדו כגיבורים הנלחמים בבריטים היהירים. האהדה הציבורית הגיעה עד כדי כך, שמסעדות ובתי קפה קיבלו שמות אפריקנים, כדי לקדם את העסק. ההיסטוריון הבריטי RW ג'ונסון כתב: "השמרנים הרוסים היו פרו-בורים לא רק מהסיבות הלאומיות הרגילות, האנטי-בריטיות, אלא מכיוון שהם חשבו שהבורים היו כמו סוג הרוסים הטוב ביותר - אנשים שמרניים, כפריים, נוצרים המתנגדים לפלישה לאדמתם על ידי בעלי הון זרים (במיוחד יהודים)." במאמר מערכת הצהיר אחד מעיתוני מוסקבה : "המשמעות ההיסטורית העמוקה של מלחמה זו היא שאמונה, פטריוטיזם ... המשפחה הפטריארכלית, אחדות שבטית קדמונית, משמעת ברזל והיעדר מוחלט של מה שמכונה ציוויליזציה מודרנית הפכו לכאלה כוח בלתי מנוצח שאפילו הבריטים הבלתי מנוצחים לכאורה החלו לרעוד." עם זאת, כמה מאות רוסים עשו את דרכם להילחם למען הטרנסוואל, וכשהגיעו היו המומים לעיתים קרובות מהשחיתות של ממשלת טרנסוואל, דרכיה הלא-מאורגנות ומהאכזריות היום-יומית של האפריקנרים כלפי שחורים.

ברית המועצות ביטלה את שגרירותה לאחר טבח שארפוויל בשנת 1960. לאחר שדרום אפריקה הפכה לרפובליקה בשנת 1961, התקררו היחסים מאוד. דרום אפריקה ראתה את ברית המועצות כאויב, מכיוון שזו תמכה כלכלית וצבאית בקומוניזם ביבשת אפריקה. במהלך מלחמת הגבול בדרום אפריקה, הסובייטים סיפקו והכשירו לוחמי SWAPO ו-MPLA. עם זאת, בסוף שנות ה-80, נחלשה ההתערבות הרוסית באפריקה, והיחסים בין המדינות התחממו מעט עם סיום המלחמה הקרה. מיד לאחר קריסת ברית המועצות, כוננו דרום אפריקה והפדרציה הרוסית החדשה יחסים דיפלומטיים.

== קישורים חיצוניים ==

== הערות שוליים ==
NXT TakeOver: Tampa Bay

{| class="wikitable" align="left"
|-
! colspan="3" align="center" | NXT TakeOver: Tampa Bay
|-
! colspan="3" align="center" | מידע
|-
| ארגון || colspan="2" | WWE
|-
| מותג || colspan="2" | NXT
|-
| תאריך || colspan="2" | 4 באפריל 2020 (בוטל)
|-
| עיר || colspan="2" | טמפה, פלורידה
|-
| אולם || colspan="2" | אמאלי ארנה
|}
NXT TakeOver: Tampa Bay היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT אשר היה אמור להיות משודר בערוץ של ה-WWE Network. במקור, האירוע היה אמור להיערך ב-4 באפריל 2020, באמאלי ארנה שבטמפה, פלורידה ולכלול קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע בנוסף להיותו האירוע ה-29 בסדרת אירועי NXT TakeOver. לבסוף, האירוע בוטל עקב התפרצות מגפת הקורונה. מנגד, הקרבות אשר היו אמורים להתקיים באירוע, התקיימו לאורך הפרקים של התוכנית השבועית NXT החל מ-1 באפריל.

==עלילות==

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אמור להיות אירוע השלם וצפה השני של NXT בשנת 2020.

לפני ביטול האירוע, רק קרב אחד הוכרז לאירוע בטמפה. ב-26 בפברואר בפרק של התוכנית NXT, הג'נרל מנג'ר של התוכנית, ויליאם ריגל, הודיע על קיומו של קרב סולם משושה אשר יקבע את הטוענת לכתר לאליפות הנשים של NXT. בנוסף, הוא חשף שהמתמודדות לקרב זה יקבעו על ידי קיום סדרת קרבות יחידים במשך השבועות הבאים. צ'לסי גרין, מיה יים וטיגן נוקס העפילו לקרב הסולם המשושה לאחר שניצחו את שוטצי בלאקהארט, דקוטה קאי ודיאונה פוראזו, בהתאמה. לאחר ביטול האירוע, המשתתפות בקרב הסולם המשיכו להיקבע בפרקים של התוכנית השבועית של NXT.

==ראו גם==
* NXT - ליגת הפיתוח של ה-WWE

==קישורים חיצוניים==
* 

==הערות שוליים==

קטגוריה:אירועי שלם וצפה של ה-WWE בשנת 2020
קטגוריה:NXT TakeOver
קטגוריה:ספיישלים טלוויזיוניים אמריקאים
תופעת טבע (ארגון)

תופעת טבע – כי הטבע זה הבית הוא ארגון ישראלי לחילוץ ועזרה, המיועד לסייע למי שנתקע בדרך. בין השאר עוסק הארגון גם בשיקום הטבע, חיפוש נעדרים, עזרה לכוחות הביטחון במקרי חרום, ארגון טיולים לאנשים בעלי מוגבלויות, ארגון טיולים לכלל הציבור ופעילויות נוספות הקשורות לערכי הטבע. כל זאת בהתנדבות מלאה.

הארגון הוקם במרץ 2012 על ידי הראל רצון, לאחר שזיהה את הצורך במתן מענה לאנשים שנתקעים בדרכים או בשטח, ונותרים ללא מענה או נאלצים לשלם סכומים ניכרים לצורך חילוצם. המוטיבציה להקמת הארגון הגיע לאחר שהראל רצון, מיסד הארגון, נתקע בעצמו בשטח והרגיש כי גורמים שונים שפנה אליהם לעזרה, מנצלים את מצוקתו ובאים בדרישות כספיות לא סבירות לדעתו.
בראשית הוקם הארגון במסגרת של קבוצת חברים חובבי שטח, שעזרו זה לזה. הארגון צמח במהרה ובתוך חצי השנה הראשונה להקמתו הגיע לכ-1,700 מתנדבים. נכון לינואר 2020 מונה הארגון יותר מ-30,000 מתנדבים הפרושים בכל ישראל. אחד מעקרונות היסוד בארגון הוא קבלה של כל אדם ללא תנאי או הבדלי דת/מין/גזע ולאום. כל אשר נדרש מהחברים הוא הרצון לתת לאחר בלא תמורה. בהתאם לזאת, הארגון מהווה חתך של כלל האוכלוסייה וחברים בו אנשים ממגזרים שונים בחברה הישראלית.

בשנת 2018 התאגד הארגון באופן פורמלי במסגרת של עמותה בשם "הטבע זה הבית". עם זאת הארגון ממשיך להיות מזוהה ומוכר בשם "תופעת טבע". בעמותה אין עובדים בשכר.
==תחומי פעילות הארגון==
הארגון פועל בתחומים הבאים:
*חילוצים
*איתור נעדרים
*עזרה לכוחות הביטחון במצבי חרום
*שיקום הטבע
*ארגון מפגשים ופסטיבלים המוקדשים לאהבה לטבע

===חילוצים===
פעילות החילוץ בדרך, מהווה אבן יסוד של פעילות הארגון. הארגון מפעיל מוקד מבצעי טלפוני לקבלה של פניות. המוקד פעיל 364 ימים בשנה (כל השנה מלבד יום כיפור), 24 שעות ביממה. המוקד מופעל על ידי מתנדבים, אשר מקבלים את הפניות, ומפנים אותן בהתאם לצורך ל-130 קבוצות whatsapp. המתנדבים החברים בקבוצות נענים לפי יכולתם, לפי למיקומם הגאוגרפי ובהתאם לציוד החילוץ שברשותם.

סוגי החילוצים בהם מטפל הארגון הם:
* חילוץ בשטח
* חילוץ כלי רכב פרטיים
* סיוע בהנעה באמצעות כבלים
* אספקת דלק חרום
* אספקת מים
* סיוע בתיקון תקר

===עזרה לכוחות הביטחון בעיתות חרום===
'תופעת טבע' עובדת בשיתוף עם משטרת ישראל ואיחוד הצלה לצורך איתור והצלה של נעדרים. במקרי חרום מסוג זה, מקימה תופעת טבע חפ"ק חירום במקום, ומוציאה מתנדבים רגליים ורכובים לשטח, לצורך סריקה וחיפושים. במקרי חרום כפי שקרה באירוע השיטפונות בנהריה בחורף 2020, מתגייסת תופעת טבע לעזרת כוחות הביטחון בנושא חילוץ ועזרה ככל הנדרש.

== קישורים חיצוניים ==
* 
* 
* 
* 
* 

==הערות שוליים==

קטגוריה:ארגונים חברתיים בישראל
קטגוריה:ישראל: עמותות
קטגוריה:ארגונים להגנת הסביבה בישראל
יחסי יוון–קוסובו

יחסי יוון-קוסובו הם היחסים הדיפלומטיים בין יוון לבין קוסובו (אזור הנתון במחלוקת בין סרביה לבין הרפובליקה של קוסובו, המוכרת על ידי 111 חברי האו"ם). יוון היא אחת מחמש מדינות האיחוד האירופי שאינה מכירה במדינה, אך היא מחזיקה בה משרד נציבות רשמי שאינו דיפלומטי (שממונה גם על סרביה). עם זאת, יוון מכירה בדרכון קוסובו כדרכון תקף.

עמדת יוון ביחס להכרזת העצמאות של קוסובו היא נייטרלית.

==קישורים חיצוניים==

== הערות שוליים ==
ישראל צנג

ישראל צנג (2 במרץ 1946 – 13 בפברואר 2023) היה פרופסור באוניברסיטת תל אביב, התמחה בעיקר בחקר ביצועים. כיהן כדקאן הפקולטה לניהול ע"ש קולר באוניברסיטת תל אביב וכנשיא המכללה האקדמית תל אביב-יפו.

==ביוגרפיה==
ישראל צנג נולד בארץ ישראל בשנת 1946. לאחר סיום שירותו בצה"ל התחיל את הלימודים בטכניון וסיים אותו בשנת 1970. בשנת 1974 קיבל תואר דוקטור, על עבודה שכותרתה Generalized Convex Programming.

לאחר קבלת התואר התקבל לסגל הפקולטה לניהול באוניברסיטת תל אביב. בשנת 1988 מונה לפרופסור. בשנים 1994–1999 היה דיקאן הפקולטה. בשנת 2006 הפך לפרופסור אמריטוס.

בשנת 2006 התמנה לסגן נשיא המכללה האקדמית תל אביב-יפו ובשנים 2008–2011 כיהן כנשיא המכללה.

היה חבר בארגונים מדעיים ונשיא ארגון ישראלי לחקר ביצועים בשנים 1990–1992.

במהלך עבודתו פרסם מאמרים רבים בתחום חקר ביצועים, בחלקם עם עמיתיו מאוניברסיטה תל אביב גבריאל הנדלר, אברהם בז'ה ומרדכי אבריאל.

נפטר בפברואר 2023.<ref></ref>

==קישורים חיצוניים==

* [https://en-coller.tau.ac.il/profile/zangis קורות חיים], באתר אוניברסיטת תל אביב 

== הערות שוליים ==

קטגוריה:סגל אוניברסיטת תל אביב: ניהול
קטגוריה:סגל המכללה האקדמית תל אביב-יפו
קטגוריה:נשיאי מכללות בישראל
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1946
קטגוריה:ישראלים שנפטרו ב-2023
מפרץ סנדוויץ'

מפרץ סנדוויץ (באינוקטיטוט: Natsitok<ref>https://www.mun.ca/labmetis/pdf/toponymy%20final%20report.pdf </ref>) הוא מפרץ טבעי בים לברדור, הממוקם בפרובינציית ניופאונדלנד ולברדור הקנדית.<ref name="OfficeDavenport1884"></ref>

==היסטוריה==
המפרץ היה יושב בתחילה על ידי האינואיטים.

במאה ה-18, בשל נדידת כלבי הים, החלו יותר אירופאים לפקוד את האזור.<ref></ref>

ב-1763, בעקבות מלחמת שבע השנים, השתלטו האנגלים על המפרץ, והוא התמלא בציידי לווייתנים.

הימאי האנגלי ג'ורג' קרטרייט היה הראשון שחקר את המפרץ ביסודיות. הוא נתן שמות למרבית האיים במפרץ, ובשנת 1775 ייסד את שתי הערים שלחופי המפרץ, קרטרייט ופרדייס ריבר.<ref></ref>

==גאוגרפיה==
אורך המפרץ הוא כ-40 קילומטרים, רוחבו הממוצע הוא 10 קילומטרים ורוחבו המרבי הוא 20 קילומטרים.

למרות היקפו הקטן, מפרץ סנדוויץ' הוא עמוק יחסית, וקרקעיתו היא סלעית ובוצית. עומקו בדרך כלל הוא כחמישים מטרים, אך בחלקו הדרומי, שבו יש יותר איונים ושוניות, העומק יכול להגיע עד 86 מטרים.

המפרץ ממוקם באזור בו זרמי הגאות והשפל מתונים יחסית, אך באזור האי ארל צורת המפרץ משתנה בחדות, ולכן זרמי הגאות שם חזקים מאוד. באזור נמל קרטרייט התפתח מפרץ קטן ורדוד המוגן מפני זרמים אלו.<ref></ref>

במפרץ איים רבים בגדלים שונים, ומספר יובלים של נהרות נשפכים אליו.

==החי והצומח במפרץ==
האקלים באזור הוא אקלים תת-ארקטי. הביומה דומה לטונדרה הארקטית.

המדרונות שסביב המפרץ מכוסים ביערות של אשוחית שחורה, אשוחית לבנה ואשוח ריחני.

בנהרות המפרץ מצויים בעיקר דגי אלתית, טרוטה וזאב נהרות צפוני.

במימי המפרץ יש מגוון לווייתנים ודולפינים רחב, בהם לווייתן מינקי, לווייתן גדול-סנפיר, דמויי ראשתן, נתב, לווייתן כחול וקטלן.

במדרונות המפרץ מקננות קהילות גדולות של אוריה מצויה ותוכי ים אטלנטי.

==תושבים==
סביב המפרץ ממוקמות שתי ערים גדולות, קרטרייט ופרדייס ריבר, המחוברות לקנדה באמצעות כביש 510 וכביש 516.

בקרטרייט קיים נמל גדול, ובו גם מפעל של חברת "Labrador Fishermen's Union Shrimp Company" המעבד סרטני שלג וחלזונות ים במפעל מועסקים כ-100–150 עובדים.<ref></ref>

מעבורות מחברות בין הערים הגדולות ובין כפרי האינואיטים הקטנים שסביב.<ref></ref>

באזור קיימת תיירות קיאקים מפותחת, אך הניווט באזור יכול להיות קשה בשל זרמי הגאות ופגעי מזג האוויר.

==קישורים חיצוניים==

==הערות שוליים==

קטגוריה:קנדה: מפרצים
קטגוריה:מפרצים באוקיינוס האטלנטי
קטגוריה:ניופאונדלנד ולברדור: גאוגרפיה
יחסי יוון–מונטנגרו

יחסי יוון–מונטנגרו הם יחסי החוץ בין יוון למונטנגרו. היחסים בין נסיכות מונטנגרו לממלכת יוון החלו רשמית בשנת 1881. יוון הכירה במונטנגרו ב-13 ביוני 2006. שתי המדינות כוננו יחסים דיפלומטיים ב-18 בדצמבר 2006.

== נציגויות דיפלומטיות ==
מונטנגרו מחזיקה ביוון שגרירות באתונה. מאידך, יוון מחזיקה במונטנגרו שגרירות בפודגוריצה.

== קישורים חיצוניים ==

== הערות שוליים ==
דוד ויטל

ספרו של דוד ויטל: המהפכה הציונית, כר' א' מתוך שלושה
דוד ויטל (10 באפריל 1927 – ינואר 2023) היה פרופסור להיסטוריה ולמדעי המדינה באוניברסיטת תל אביב.

== ביוגרפיה ==
דוד ויטל נולד בלונדון ב-1927, למאיר וברברה גרוסמן. בשנת 1934 עלה לישראל.<ref name=":0">[https://prabook.com/web/david.vital/554065 David Vital], Prabook (אתר אנציקלופדי מקוון לביוגרפיות)</ref>

את התואר הראשון והשני עשה ויטל באוניברסיטת אוקספורד, 1955. את התואר השלישי השלים באוניברסיטת אוקספורד ב-1966.

בשנים 1954–1965 עבד במשרד החוץ הישראלי ובמשרד ראש הממשלה.<ref name=":0" /> הוא היה בצוות ההקמה של אגף תבל ב"מוסד".

שימש כמרצה באוניברסיטת סאסקס באנגליה בשנים 1966–1968. כיהן כפרופסור באוניברסיטת בר-אילן בשנים 1968–1972.

כיהן כפרופסור באוניברסיטת תל אביב, בשנים 1977–1995. מאז 1995 היה פרופסור אמריטוס של אוניברסיטת תל אביב.<ref name=":0" />

בשנת 2008 זכה בפרס ביאליק לחכמת ישראל.

דוד ויטל היה נשוי מ-1957 עד לפטירתו לעליזה (וקסמן) ולהם שלושה ילדים. נפטר בינואר 2023.

== מבחר ספרים ==
* המהפכה הציונית, 3 כר', עם עובד, 1978–1991
* מדינות קטנות במבחן הקיום: עיונים בפרשיות סכסוך בין מעצמה גדולה לקטנה, עם עובד, 1972

כמו כן פרסם ויטל מספר רב של מאמרים בעיתונות המדעית.

== קישורים חיצוניים ==
* [https://merhav.nli.org.il/primo-explore/search?query=creator,contains,דוד%20ויטל%20-1927,NOT&query=any,contains,חיים,AND&tab=blended&search_scope=NLI_Blend&vid=NLI&lang=iw_IL&mode=advanced&offset=0 פרסומיו של דוד ויטל], באתר הספרייה הלאומית
* [https://www.youtube.com/watch?v=MALga0V7LJI פרופ' דוד ויטל מדבר על חשיבותם של ספרי זכרונות]

==הערות שוליים==

קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת תל אביב: מדע המדינה
קטגוריה:ישראלים ילידי אנגליה
קטגוריה:אנשי המוסד
קטגוריה:אנשי העלייה החמישית
קטגוריה:זוכי פרס ביאליק לחכמת ישראל
קטגוריה:ישראלים שנולדו ב-1927
קטגוריה:ישראלים שנפטרו ב-2023
מפרצון ברהמס

מפרצון ברהמס (באנגלית: Brahms Inlet) הוא מפרצון מכוסה קרח בקצה הדרומי של חצי האי בטהובן באי אלכסנדר, שבאנטארקטיקה.

אורכו (רוחב פתחו) של המפרצון 46 קילומטרים; ורוחבו (כניסתו אל תוך היבשת) 11 קילומטרים.

קצהו הצפון-מזרחי של המפרצון הוא נקודת מאזה; הר גריג מצוי בסמוך לבסיס הדרום מזרחי של המפרצון.

המפרצון ממוקם בין חצי האי האריס וחצי האי דרוקר.

== היסטוריה ==
=== גילוי ומיפוי המפרצון ===

המפרצון התגלה מהאוויר ומופה לראשונה באופן גס על ידי משלחת החקר האנטארקטית רון בין השנים 1947–1948.

הקרחון מופה בשנית בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הגרמני יוהנס ברהמס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:1820 מפרצון ברהמס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=117213 מפרצון ברהמס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1745&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ברהמס] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=14179 מפרצון ברהמס] באתר marineregions
* [https://www.yr.no/place/Antarctica/Other/Brahms_Inlet/ תחזית מזג אוויר עדכנית ארוכת טווח עבור מפרצון ברהמס]

== הערות שוליים ==

ברהמס
קטגוריה:גרמניה באנטארקטיקה
הר גריג (אנטארקטיקה)

הר גריג (באנגלית: Mount Grieg) הוא הר בדרום מערב האי אלכסנדר, שבאנטארקטיקה. 

גובהו של ההר 800 מטרים מעל פני הים; והוא ההר ה-4,521 באנטארקטיקה לפי גובהו.

ההר מכוסה שלג ברובו, למעט מדרונותיו המערביים שסלעיהם חשופים משלג.

ההר ממוקם בבסיסו של חצי האי דרוקר, והוא מתנשא מעל החלק הדרום מזרחי של מפרצון ברהמס.

== היסטוריה ==
=== גילוי ומיפוי ההר ===

ההר מופיע לראשונה במפות של משלחת החקר האנטארקטית רון.

ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

ההר מופה בשנית בשנת 1988 על ידי הסקר הגאולוגי של ארצות הברית.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של המלחין הנורווגי אדוורד גריג; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== לקריאה נוספת ==

<div class="mw-content-ltr">• J.L. SMELLIE, [https://pdfs.semanticscholar.org/4082/b86dc15f2a692bd651f991700c15cb29730a.pdf Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land], Antarctic Science 71 (3): 362-378 (1999)</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:6040 הר גריג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125947 הר גריג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5680&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גריג] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:אדוורד גריג
גריג
גבעת התור

גבעת התור היא גבעת כורכר קטנה בצפון מערב נס ציונה. פסגת הגבעה היא הנקודה הגבוהה ביותר בתוך תחומי העיר נס ציונה ומשקיפה על מרחבי העיר ועל הסביבה.

הכורכר הוא סלע משקע פריך נקבובי שנוצר מדיונות חול ים, שהתאבנו במהלך שנים רבות. סלע הכורכר נדיר וייחודי בעולם. נמצא בעיקר במזרח הים התיכון. גבעות כורכר כאלו היו נפוצות במישור החוף ובשפלה. כיום כמעט ולא נותר מהן שריד, עקב בניה, סלילה וחקלאות.

על הגבעה מתקיימים מאות מיני צומח, חלקם נדירים ואנדמיים, בסכנת הכחדה. איריס ארגמן, קורנית מקורקפת, מתנן שעיר, חצב, כלנית, שום תל אביבי ועוד.
250px
מרבית שטח הגבעה טבעי ומכוסה בצמחייה המאפיינת רכסי כורכר ובשיחי שרביטן. הגבעה מכותרת בשכונות הצפוניות של נס ציונה. מצידה המערבי נמצאים שדות חקלאיים.

מאז ומתמיד משכה הגבעה מטיילים ואוהבים שחיפשו פינת טבע רגועה ושקטה מחוץ לעיר. בעבר התנשאה הגבעה בלב פרדסים ושדות חקלאיים.

רום הגבעה הוא רכס צר ממזרח למערב. במזרח הגבעה מתנשאים עצי "פיקוס השדרות" ענקיים ועתיקים. מדרונותיה של הגבעה תלולים וזרועים מחשופי כורכר מיוחדים. במרכז הגבעה, בריכת בטון עגולה. בעבר שימשה כמאגר מי שתייה וסיפקה מים לנס ציונה ולפרדסי התפוזים, שהשתרעו מאופק עד אופק.

בדרום הגבעה, מתנוסס פסל ברזל סוריאליסטי, עשוי חלקי מכונות מתכת חלודות. הפסל – "מרכבה 2002" מעשה ידיו של יעקב דורצ'ין, צופה על העיר המתפתחת כשגבו אל גבעת התור. בקרבת הפסל מחצבת כורכר ישנה, מעליה צוקי כורכר ומחשופים רבי שכבות המספרות את הגאולוגיה של היווצרות הכורכר. בבסיס המצוקים נמצאות מחילות של שועלים. המצוקים מנוקדים בחורים ובמחילות, שחצבו שרקרקים. השרקרק, ציפור מיוחדת מגיע לארץ בחודש מאי מאפריקה, ומקנן במצוקי הכורכר. הוא חוצב חורים עגולים וקטנים לעומק של שני מטרים במרכז המצוק, ובהם מגדל את גוזליו.
250px
במערב הגבעה הקימה עיריית נס ציונה בשנת 2017 את "מצפה הפרשים הניו זילנדים", לציון 100 שנים לקרב עיון קרא במלחמת העולם הראשונה. בקרב קשה ועקוב מדם כבשו כוחות חטיבת הרובאים הרכובים הניו זילנדית מחיל המשלוח המצרי של הצבא הבריטי את האזור מידי כוחות צבא האימפריה העות'מאנית.

קטגוריה:נס ציונה: גאוגרפיה
קטגוריה:ישראל: אתרי טבע עירוני
אוניברסיטת קייפטאון

אוניברסיטת קייפטאון (באנגלית: University of Cape Town; בקיצור: UCT) היא אוניברסיטה ציבורית בקייפטאון, שבדרום אפריקה.

האוניברסיטה נוסדה בשנת 1829 כמכללה הדרום אפריקאית, והיא המוסד להשכלה גבוהה הוותיק ביותר בדרום אפריקה. מבחינת מעמד אוניברסיטאי מלא, זוהי האוניברסיטה הוותיקה ביותר בדרום אפריקה, וגם האוניברסיטה הוותיקה ביותר באפריקה שמדרום לסהרה, וזאת לצד אוניברסיטת סטלנבוש, שקיבלה מעמד אוניברסיטאי מלא באותו יום בשנת 1918.

אוניברסיטת קייפטאון היא האוניברסיטה האפריקאית בעלת הדירוג הגבוה ביותר, לפי הדירוגים הבאים: דירוג QS של אוניברסיטאות בעולם, דירוג אוניברסיטאות בעולם של Times Higher Education, והדירוג האקדמי של אוניברסיטאות בעולם ("דירוג שאנגחאי"). הפקולטות למנהל עסקים, משפטים ורפואה שלה ממוקמות באופן קבוע בין מאה הטובות בעולם. היא החברה האפריקאית היחידה בפורום מנהיגי האוניברסיטאות העולמי (GULF), במסגרת הפורום הכלכלי העולמי, המורכב מ-29 מהאוניברסיטאות הבכירות בעולם. בנוסף היא חברה ברשת אוניברסיטאות עולמית (WUN). שפת ההוראה היא אנגלית.

באפריל 2019, הסנאט של האוניברסיטה החליט להטיל חרם על המוסדות האקדמיים בישראל, "הפועלים בשטחים הפלסטיניים הכבושים או כאלה המסייעים להפרת זכויות האדם בשטחים הכבושים". אולם, הוועד המנהל של האוניברסיטה החליט לחסום את ההחלטה ולהקפיא את המהלך.

== מבנה אקדמי ==
האוניברסיטה כוללת שש פקולטות<ref></ref>:

* הפקולטה למסחר: בפקולטה פועלות המחלקות לחשבונאות, פיננסים ומיסוי, מדעי המידע. כמו כן פועלים בית הספר לכלכלה, בית הספר לניהול, ובית הספר לממשל ציבורי על שם נלסון מנדלה.
* הפקולטה להנדסה: בפקולטה להנדסה שש מחלקות - ארכיטקטורה ותכנון, הנדסת כימיה, הנדסה אזרחית, ניהול וכלכלת בנייה, הנדסה מכנית, הנדסת חשמל.
* הפקולטה למדעי הבריאות: מחלקות הפקולטה הן מדעי הבריאות והשיקום, חינוך למדעי הבריאות, ביולוגיה, מדעים ביו רפואיים, לימודי רפואה, גינקולוגיה, פדיאטריה, פתולוגיה, פסיכיאטריה, בריאות הציבור, כירורגיה, רנטגן ודימות.
* הפקולטה למדעי הרוח: בין מחלקות הפקולטה נכללות אנתרופולוגיה, לימודים אפריקאים, קולנוע, תיאטרון ומחול, ספרות אנגלית, היסטוריה, פילוסופיה, שפות, בלשנות, פסיכולוגיה, אמנות, מוזיקה.
* הפקולטה למשפטים: בפקולטה נלמדים תחומים כגון משפט מסחרי, משפט ציבורי, זכויות אדם ועוד.
* הפקולטה למדעים: מחלקות הפקולטה הן ארכאולוגיה, אסטרונומיה, ביולוגיה, כימיה, מדעי המחשב, מדעי הסביבה, גאולוגיה, מתמטיקה, ביולוגיה מולקולרית, אוקיינוגרפיה, פיזיקה, סטטיסטיקה.

== בוגרים ידועים ==
בין בוגריה של אוניברסיטת קייפטאון נכללים מספר חתני פרס נובל<ref></ref>:

* אהרון קלוג - חתן פרס נובל לכימיה לשנת 1982.
* אלן מקלאוד קורמאק - חתן פרס נובל לפיזיולוגיה או רפואה לשנת 1979.
* ג'ון מקסוול קוטזי - חתן פרס נובל לספרות לשנת 2003.
בין בוגרי האוניברסיטה נכללים:

* כריסטיאן בארנרד - פרופסור לכירורגיה, ביצע את השתלת הלב האנושי הראשונה בעולם.
* רוג'ר איברט - מבקר קולנוע, זוכה פרס פוליצר לביקורת אמנות לשנת 1975.
* מרק שאטלוורת' - יזם, מייסד חברת קנוניקל, התייר השני בחלל.
* טים ג'נקין - פעיל אנטי-אפרטהייד.
* נייג'ל הות'ורן - שחקן.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קייפטאון
קטגוריה:קייפטאון
קטגוריה:רשת אוניברסיטאות עולמית
קטגוריה:הברית הבין-לאומית לאוניברסיטאות מחקר
קטגוריה:פורום מנהיגי האוניברסיטאות העולמי
קטגוריה:קייפטאון: מבנים
זהבה ושלושת הדובים (סרט, 1991)

זהבה ושלושת הדובים (באנגלית: Goldilocks and the Three Bears) הוא סרט הנפשה אוסטרלי לכל המשפחה משנת 1991, המבוסס על סיפור ילדים בעל אותו שם מאת רוברט סאותי. הסרט נכתב על ידי לאונרד לי ורוז פיליפס, והופק באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1991 בדיבוב אנגלי. בישראל הסרט שודר לראשונה בדיבוב לעברית בשנת 1995 בערוץ הטלוויזיה החינוכית הישראלית, ולאחר מכן הופץ בקלטות וידאו ו-DVD בהפצת קלסיקלטת. אורך הסרט הוא כ-49 דקות.

== תקציר העלילה ==

הסרט עוקב אחר זהבה, ילדה שבדרכה הביתה דרך היער נתקלת בבית בו גרה משפחת דובים. זהבה מחליטה להיכנס לבית, ולהפתעה המשפחה לא נמצאה בו, דבר שגרם לה מסקרנות לטעום מדייסת המשפחה, לשבת על כיסאות המשפחה, ולשכב על מיטות המשפחה. כשמשפחת הדובים, הכוללת אבא, אמא וילד, חוזרת הביתה, היא מוצאת את זהבה. תחילה, זהבה חששה מהמשפחה אך במהרה נוצרה ביניהם ידידות נפלאה. מאוחר יותר, זהבה הלכה להופעה בקרקס, שם היא נחרדה לראות שמשפחת הדובים לכודה אצל קנולטי, מנהל קרקס אכזרי. זהבה, יחד עם בונגו הליצן וחיות הקרקס, עושה הכל כדי להציל את המשפחה.

== דמויות ומדבבים ==
=== מדבבים באנגלית ===
* קלייר קראות'ר
* ג'ואנה מור
* לי פרי

=== מדבבים בעברית ===
הדיבוב העברי של הסרט בוים על ידי ניקו בר, והופק על ידי אורית יואלי סנה.
* הילה זינגר נאור - זהבה
* דבי בסרגליק - אמא דובה / אמא של זהבה / אמא ארנבת
* ניקו בר - אבא דב / מספר / אבא של זהבה / מנחה בלט / מר מקנולטי
* איריס זינגר - דב דובון / בני הארנב
* יוסי ברק - שופי הינשוף / בולע הלהבות
* דודי בן אדרת - בונגו הליצן / הפגז האנושי

== ראו גם ==
* זהבה ושלושת הדובים - עיבודים

== קישורים חיצוניים ==

* 

קטגוריה:סרטי הנפשה אוסטרליים
קטגוריה:סרטים לכל המשפחה
קטגוריה:סרטים באנגלית
קטגוריה:סרטי 1991
Head Above Water

Head Above Water (בעברית: ראש מעל המים) הוא אלבום האולפן השישי של הזמרת-יוצרת הקנדית אבריל לאבין.<ref name=":0"></ref> האלבום יצא לאור ב-15 בפברואר 2019 על ידי חברת התקליטים BMG רייטס מנג'מנט.<ref name=":0" />

זהו אלבומה הראשון מאז 2013, מה שהופך את האלבום הזה לאלבום שיצא בהכי הרבה מרווח זמן מקודמו.<ref></ref>

== רקע ==
בניגוד לאלבומיה הקודמים היא הייתה שותפה לחלק מהפקת שירי האלבום שהיא משתפת פעולה עם מפיקים נוספים ביניהם בעלה לשעבר צ'אד קרוגר, סטפן מוקסיו, כריס בייספורד, יוהאן קרלרסון, לורן כריסטי (מהצמד המטריס) ועוד.

מבחינה לירית, האלבום שאב השראה מהמאבק שלה במחלת הליים אותו היא תיארה כ-"מסע רגשי".

== סינגלים ==
שיר הנושא יצא לאור כסינגל הראשון מהאלבום בספטמבר 2018. שלושה חודשים לאחר מכן יצא לאור הסינגל השי "Tell Me It's Over". הסינגל השלישי מהאלבום היה השיר "Dumb Blonde" אשר יצא לאור בסמוך ליציאת האלבום בשיתוף עם הראפרית ניקי מינאז' והשיר "I Fell in Love with the Devil" יצא לאור כסינגל הרביעי מהאלבום.

האלבום שהה 6 שבועות בחמישייה הפותחת במצעד האלבומים הקנדי. על מנת לקדם את האלבום יצאה בספטמבר האחרון לסיבוב ההופעות "Head Above Water Tour". זהו סיבוב ההופעות הראשון שלה מזה 5 שנים. כל המופעים שהיו צריכים להתקיים בשנת 2020, בוטלו עקב התפרצות נגיף קורונה-ווהאן.<ref></ref>

== רשימת רצועות ==

== קישורים חיצוניים ==

==הערות שוליים==

קטגוריה:אלבומי אבריל לאבין
קטגוריה:אלבומים באנגלית
קטגוריה:אלבומי חברת ברטלסמן מיוזיק גרופ
בג"ץ לזרוביץ נגד המפקח על המזונות

בג"ץ 98/54 אויגן לזרוביץ נגד המפקח על המזונות הוא פסק דין (מיום 3 בינואר 1956) בו הורה בג"ץ לבטל את ההחלטה להגביל גידול חזירים לאזור שבו מתגוררים לא יהודים, בנימוק שהיא חורגת ממטרת החוק שמכוחו ניתנה ההגבלה.

פקודת הפיקוח על המזונות, 1942, שהוצאה בתקופת מלחמת העולם השנייה לנוכח המחסור במזון שיצרה המלחמה, הסמיכה את המפקח על המזונות להוציא צווי פיקוח על כל סוגי המזון. בשנת 1954 הוציא המפקח על המזון צו איסור גידול חזירים ללא אישורו. לזרוביץ, שגידל חזירים, ביקש לקבל היתר, אך סורב בידי המפקח, ולכן עתר לבג"ץ.

המפקח טען כי הוא פעל בהתאם לשיקול הדעת הניתן לו בהוראות הפקודה. בג"ץ ביטל את הצו, וקבע כי אמנם יש למפקח סמכויות על-פי הפקודה לפעול בהתאם לשיקול דעתו, אך מאחורי כל חוק יש רוח דברים. אף שלשון פקודת הפיקוח על מזונות מאפשרת למפקח לתת צו זה, תכלית הפקודה אינה מתירה זאת, משום שתכלית הפקודה היא להסדיר חלוקה צודקת של מזון לאוכלוסייה, ואילו הצו של המפקח נבע מהרצון לצמצם את גידול החזיר, ממניעים דתיים בלבד, ובכך חרג מתכלית הפקודה.

==קישורים חיצוניים==
* [https://marriage-il.com/בגץ-98-54-אויגן-לזרוביץ-נ-המפקח-על-המזונות/ פסק הדין] באתר Marriage-IL
* [https://www.nevo.co.il/psika_html/elyon/e10-54000105.pdf בג"ץ 105/54 אויגן לזרוביץ נ' המפקח על המזונות (אבינועם הלוי), ירושלים], ניתן ב-3 בינואר 1956

לזרוביץ נגד המפקח על המזונות
קטגוריה:1956 בישראל
קטגוריה:פסקי דין בענייני יחסי דת ומדינה בישראל
קטגוריה:פסקי דין של בג"ץ בשנת 1956
Bonez Tour 2005: Live at Budokan

Bonez Tour 2005: Live at Budokan הוא אלבום וידאו של הזמרת-יוצרת הקנדית אבריל לאבין.<ref name=":0"></ref> אלבום הווידאו יצא לאור ב-7 בנובמבר 2005, על ידי חברת התקליטים האמריקאית ברטלסמן מיוזיק גרופ.<ref name=":0" /> אלבום הווידאו מתעד את הופעתה של לאבין שנערכה ב-10 במרץ 2005 בהיכל ניפון בודוקאן שבטוקיו, במסגרת סיבוב ההופעות השני שלה "Bonez Tour" אליו יצאה לאבין ב-2004 על מנת לקדם את אלבומה השני.<ref name=":0" />

בנוסף לאלבום הווידאו עצמו, צורפה גם חוברת של המילים של כל השיר ביפנית ובאנגלית ומטען לטלפון עליו רשום את שמה של הזמרת.

== רשימת רצועות ==
#"He Wasn't"
#"My Happy Ending"
#"Take Me Away"
#"Freak Out"
#"Unwanted"
#"Anything But Ordinary"
#"Who Knows"
#"I'm with You"
#"Losing Grip"
#"Together"
#"Forgotten"
#"Tomorrow"
#"Nobody's Home"
#"Fall to Pieces"
#"Don't Tell Me"
#"Sk8er Boi"
#"Complicated"
#"Slipped Away"
#

== נתוני מכירות ==
{| class="wikitable sortable"
!מקום
!תארים
!מכירות
|-
!יפן
|זהב
|200,000
|}

== פרסים ומועמדויות==
{| class="wikitable"
|-
!שנה
!טקס
!שם הפרס
!תוצאה
|-
|2006
|Japan Golden Disc
|ה-DVD הטוב ביותר של השנה
|
|}

== קישורים חיצוניים ==

== הערות שוליים ==

קטגוריה:אלבומי וידאו מ-2005
קטגוריה:אלבומי אבריל לאבין
קטגוריה:אלבומי וידאו באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי חברת ברטלסמן מיוזיק גרופ
יחסי יוון–קרואטיה

יחסי יוון-קרואטיה הם יחסי החוץ בין קרואטיה ליוון. שתי המדינות כוננו יחסים דיפלומטיים ב-20 ביולי 1992. מאז נובמבר 1994 יש ליוון שגרירות בזאגרב, ולקרואטיה יש שגרירות באתונה. היחסים בין קרואטיה ליוון נחשבים למצוינים בשיתוף פעולה גבוה בין המדינות בפן הכלכלי, התיירותי והפוליטי, והתעצמו עוד יותר עם הצטרפותה של קרואטיה לאיחוד האירופי בשנת 2013. יוון הייתה תומכת מרכזית בתהליך ההצטרפות של קרואטיה לאיחוד האירופי.<ref></ref>

== יחסי תרבות ==
שר החוץ היווני דימיטריס אברמופולוס ושר החוץ הקרואטי וסנה פוסיץ' באפריל 2013
יחסי התרבות בין המדינות מוסדרים על ידי הסכם התרבות הבילטרלי משנת 1995. מרכז לשפה וספרות יוונית מודרנית הוקם באוניברסיטת זאגרב.

== יחסים כלכליים ==
קרואטיה ויוון משתפות פעולה בתיירות, עם רמה גבוהה של חילופי תיירים זה לזה. כ-16,000 קרואטים ביקרו ביוון בשנת 2012, ובשנת 2006 ביקרו קרואטיה 7,000 יוונים, מה שמעיד על עלייה משנת 2005 כאשר 5,000 יוונים ביקרו בקרואטיה. בשנת 2012 הנספח המסחרי והקונסולרי בשגרירות קרואטיה באתונה, אנה-מריה מוסילוביץ', הצהיר כי כל ההסכמים הרלוונטיים המסדירים שיתופי פעולה ותחבורה כלכליים בין יוון לקרואטיה נחתמו ונמצאים בתוקף, והסחר בין שתי המדינות מסוגל לגדול עוד יותר. המקור העיקרי לסחר בין קרואטיה ליוון מבוסס על מספר הזמנות האוניות שיבנו מספנות קרואטיות לבעלי אוניות יווניות.<ref></ref>

== היחסים עם סרביה ==
לקרואטיה ויוון דעות שונות על סרביה. יוון תומכת בדרך כלל בעמדתה של סרביה סביב סכסוכים מזוינים בעבר בבלקן, בעוד שקרואטיה לרוב מתחה את היחסים עם סרביה, לאחר שנלחמה בצדדים מנוגדים במלחמות יוגוסלביה והיא גם תומכת בעצמאות קוסובו.

== קישורים חיצוניים ==

== הערות שוליים ==
The Best Damn Tour: Live in Toronto

The Best Damn Tour: Live in Toronto הוא אלבום וידאו של הזמרת-יוצרת הקנדית אבריל לאבין.<ref name=":0"></ref> אלבום הווידאו יצא לאור ב-5 בספטמבר 2008, על ידי חברת התקליטים האמריקאית תקליטי RCA.<ref name=":0" /> האלבום מכיל הופעה של הזמרת בטורונטו מתוך סיבוב ההופעות שלה "The Best Damn Tour" אשר היה נועד לקדם את אלבומה השלישי.

בארצות הברית בנוסף לגרסה הרגילה של האלבום יצא לאור גם גרסה "נקייה" שבה מצונזרות מילים בוטות.

== רשימת רצועות ==
DVD<ref></ref>
#"Girlfriend"
#"I Can Do Better"
#"Complicated"
#"My Happy Ending"
#"I'm with You"
#"I Always Get What I Want"
#"Best Damn Dance Break"
#"When You're Gone"
#"Innocence"
#"Don't Tell Me"
#"Hot"
#"Losing Grip"
#"Bad Reputation Video Montage" <small>(גרסת כיסוי לשירה של ג'ואן ג'ט)</small>
#"Everything Back But You"
#"Avril on Drums"
#*"Runaway"
#*"Hey Mickey" <small>(גרסת כיסוי לשירו של טוני בסיל)</small>
#"The Best Damn Thing"
#"I Don't Have to Try"
#"He Wasn't"
הדרן:
<ol start="19">
<li value=19>"Girlfriend" <small>(רמיקס)</small></li>
<li>"Sk8er Boi"</li>
</ol>

== קישורים חיצוניים ==

== הערות שוליים ==

קטגוריה:אלבומי וידאו מ-2008
קטגוריה:אלבומי אבריל לאבין
קטגוריה:אלבומי וידאו באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי חברת RCA רקורדס
וולידוליה

וולידוליה (שם מדעי: Whollydooleya) הוא סוג נכחד של יונק כיס ממשפחת נמיות הכיס, אשר חי ביבשת אוסטרליה בסוף המיוקן. סוג זה היה קרוב לשד הטסמני, אך היה גדול ממנו בהרבה.

הממצא שהוביל לזיהוי יונק זה נמצא בתצורת המאובנים ריברסליי שבקווינסלנד. הוא תואר בשנת 2016, בידי קבוצת מדענים ממספר מוסדות אוסטרליים, אשר מצאו במאפייניו דמיון לנמיות הכיס. במקור הוא שויך לסוג הקנגורו הקדום אקלטדטה. בסוג זה נכלל מין אחד - Whollydooleya tomnpatrichorum. היונק קיבל את שמו על שם המקום בו נמצא - "גבעת וולי דולי" (Wholly Dooley hill) שבשטחי "ריברסליי החדשה", שבקצה האתר. השרידים שלו כללו רק שן טוחנת שנייה או שלישית.

היונק הקדום היה טורף היפרקרניבור בדומה לשד הטסמני, אך ממדי השן שנמצאה היו גדולים בהרבה ומשקלו ככל הנראה כפול מהשד הטסמני שמשקלו עד 10 קילוגרם. הוא הגיע לגובה 60 סנטימטרים ולמשקל של 20 עד 30 קילוגרם, קרוב לזאב הטסמני הנכחד. באמצעות מבנה הלסתות בעלות הנשיכה האימתנית שלו הוא היה יכול להרוג חיות גדולות עוד יותר ממנו. ייתכן גם שניזון מנבלות.

יונק זה הוא היצור הראשון שנחשף בשטחי "גבעת וולי דולי", אשר התגלו בידי נתוני לוויין ומהם נחשף שטח גדול עשיר במאובנים לא מוכרים של אזור שנוצרה בעת שרפה קדומה באזור ריברסליי.

==קישורים חיצוניים==

*[https://newsroom.unsw.edu.au/news/science-tech/first-discovery-‘new-riversleigh’-–-new-extinct-carnivorous-marsupial|First discovery from ‘New Riversleigh’ – a new extinct carnivorous marsupial] 

==הערות שוליים==

קטגוריה:נמיות כיס
קטגוריה:כיסאים שחיו בנאוגן
קטגוריה:טורפי כיס פרהיסטוריים